CELEX: 62017TN0227
Language: mt
Date: 2017-04-19 00:00:00
Title: Kawża T-227/17: Rikors ippreżentat fid-19 ta’ April 2017 – Falmouth University vs Il-Kummissjoni

10.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/29
            
         Rikors ippreżentat fid-19 ta’ April 2017 – Falmouth University vs Il-Kummissjoni
   (Kawża T-227/17)
   (2017/C 221/42)
   Lingwa tal-kawża: l-Ingliż
   
      Partijiet
   
   
      Rikorrenti: Falmouth University (Falmouth, ir-Renju Unit) (rappreżentanti: V. Sloane, Barrister, F. Harmel, avukat u T. Kotsonis, Solicitor)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea li tikkonstata li rigward il-perijodu ta’ programmazzjoni 2007-2013 tal-FEŻR, kienu seħħu irregolaritajiet fl-operazzjoni “Enhancing the Creative Knowledge Base of Cornwall” u li korrezzjoni b’rata fissa finanzjarja ta’ 25 % kienet meħtieġa;
            
         
               —
            
            
               tikkundanna lill-Kummissjoni Ewropea tbati l-ispejjeż tagħha kif ukoll dawk sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq li l-Kummissjoni kkonstatat b’mod żbaljat li l-kriterji tal-għażla jiksru l-Artikolu 44(2) tad-Direttiva 2004/18/KE (1).
            
         
               2.
            
            
               It-tieni motiv ibbażat fuq li l-Kummissjoni ma kellhiex id-dritt li tibbaża fuq it-tliet irregolaritajiet supplimentari allegati.
            
         
               3.
            
            
               It-tielet motiv ibbażat fuq li, fi kwalunkwe każ, il-Kummissjoni kkonstatat b’mod żbaljat li kien hemm tliet irregolaritajiet supplimentari allegati.
            
         
               4.
            
            
               Ir-raba’ motiv ibbażat fuq li l-Kummissjoni aġixxiet b’mod manifestament irrazzjonali u sproporzjonat meta ddeċidiet li l-ammont tal-korrezzjoni finanzjarja kien ta’ 25 %
            
         
      (1)  Direttiva 2004/18/KE tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] (ĠU Edizzjoni Speċjali bil-Malti, Kapitolu 6, Vol. 7, p. 132).